अहमदाबाद टी-20: रनों के तूफ़ान में भारत की जीत\nभारत को सीरिज़ में बराबरी रखने के लिए ये मैच जीतना ज़रूरी है

इससे पहले युवराज सिंह की बेहतरीन पारी की मदद से भारत ने अहमदाबाद में खेले जा रहे टी 20 मैच में पाकिस्तान के सामने 193 रनों का लक्ष्य रखा था.




स्कोर कार्ड देखने के लिए क्लिक करें


युवराज ने सिर्फ 36 गेंदों में सात छक्के और चार चौकों की मदद से 72 रन बनाए और भारत ने 20 ओवरों में पांच विकेट पर 192 रन बनाए.

पाकिस्तान ने बंगलौर के बाद अहमदाबाद में भी टॉस जीता और पहले गेंदबाज़ी करने का फैसला किया.

भारत ने टीम में एक बदलाव किया-रविंद्र जडेजा की जगह रविचंद्रन अश्विन टीम में आए. जबकि पाकिस्तान ने उसी टीम को उतारा जिसने पहले मैच में जीत दर्ज की थी.

गेंदबाज़ों की धुलाई

पाकिस्तान के नए तेज़ गेंदबाज़ मोहमम्द इरफान ने एक बार फिर नई गेंद संभाली और दोनों भारतीय ओपनर गंभीर और रहाणे को परेशान किया.

लेकिन भारतीय बल्लेबाजों ने दूसरे छोर से गेंदबाज़ी कर रहे सोहेल तनवीर की धुलाई की और उनके पहले दो ओवरों में 21 रन जोड़े.

पाकिस्तान को पहली सफलता पांचवे ओवर में मिली जब उमर गुल ने गंभीर को पगबाधा आउट किया.

गुल ने अपने अगले ओवर में रहाणे को भी पवेलियन का रास्ता दिखाया. रहाणे ने 28 रन बनाए. इन दो विकेटों से भारत की रन गति धीमी हो गई.

दस ओवर खत्म होने पर भारत का स्कोर था दो विकेट पर 75 रन.

धोनी ने दिया युवराज का साथ

विराट कोहली 27 रन बनाकर रन आउट हो गए. उस वक्त भारत का स्कोर था 88 रन.

मैच में पाकिस्तान का शिकंजा कसता जा रहा था कि युवराज सिंह ने अगले ओवर में अफ़रीदी की गेंद पर छक्का जड़ कर अपने मंसूबे को साफ कर दिया. इस ओवर नें भारत ने 17 रन जोड़े.

धोनी के साथ युवराज ने पारी को संभाला. 15 ओवर में भारत ने तीन विकेट पर 118 रन बना लिए थे.

दोनों ने 27 गेंदो में 50 रनों की साझेदारी निभाई.

18वें ओवर में युवराज ने तनवीर की गेंद पर दो लगातार छक्के लगाकर अपना अर्ध शतक पूरा किया.

इसके बाद युवराज ने अजमल की गेंद पर तीन छक्के जड़े. आखिरी ओवर में युवराज 72 रन बनाकर गुल की गेंद पर आउट हुए. धोनी ने युवराज का अच्छा साथ दिया और 33 रन बनाए.

टीमें


               भारत
            

महेंद्र सिंह धोनी (कप्तान), परविंदर अवाना, पीयूष चावला, एबी डिंडा, गौतम गंभीर, आर अश्विन, विराट कोहली, बी कुमार, एएम रहाने, एसके रैना, एटी रायडू, ईशांत शर्मा, आरजी शर्मा, युवराज सिंह.


            ...\n\ntl;डॉ:
अहमदाबाद में हुए एक दिलचस्प टी 20 मुकाबले में भारत ने पाकिस्तान को 11 रन से हरा दिया है. रनों के तूफ़ान में कुल 14 छक्के और 37 चौके लगे.